Αθήνα, 20.01.2025

**ΔΕΛΤΙΟ ΤΥΠΟΥ**
**Κοπή Πρωτοχρονιάτικης Πίτας και Βράβευση Δωρητών στο Κέντρο Υγείας Οινοφύτων**

**H ElvalHalcor μεγάλος χορηγός και διαχρονικός υποστηρικτής του Κέντρου Υγείας**

 Πραγματοποιήθηκε στο **Κέντρο Υγείας Οινοφύτων,** παρουσίαεκπροσώπων της πολιτείας και της τοπικής αυτοδιοίκησης, τη Δευτέρα 13 Ιανουαρίου 2025, η ετήσια εκδήλωση κοπής της Πρωτοχρονιάτικης Πίτας, κατά την οποία έγιναν τα εγκαίνια του νέου μικροβιολογικού εργαστηρίου και βραβεύτηκαν οι πολύτιμοι δωρητές του.

Η εκδήλωση αποτέλεσε μια ευκαιρία να αναγνωριστεί η διαχρονική υποστήριξη φορέων και εταιριών που συμβάλλουν καθοριστικά στην αναβάθμιση των υπηρεσιών υγείας της περιοχής. Ανάμεσα στους τιμώμενους, ξεχώρισε η **ElvalHalcor**, η οποία είναι μεγάλος δωρητής, καθώς έχει συμβάλλει ουσιαστικά στην ενίσχυση του Κέντρου Υγείας (KY), παρέχοντας εξοπλισμό, υποδομές και υπηρεσίες συντήρησης.

Όπως τόνισε o κ. **Ιωάννης Κουφοπάνος, R&D Project Evaluation Director της Elval, τομέας Έλασης Αλουμινίου της ElvalHalcor: «***Η εταιρία μας θεωρεί την ευημερία της τοπικής κοινωνίας βασικό πυλώνα της υπεύθυνης επιχειρηματικότητας. Στηρίζοντας τον τομέα της υγείας με πράξεις, έχουμε συνδράμει διαχρονικά στο Κέντρο Υγείας Οινοφύτων, παρέχοντας απαραίτητο εξοπλισμό, εργαστηριακά μηχανήματα και υποδομές. Η αναγνώριση αυτή αποτελεί για εμάς επιβεβαίωση ότι η προσφορά μας επιστρέφει στην κοινωνία με ουσιαστικό τρόπο».*Επιπρόσθετα ο κ. Κουφοπάνος, δήλωσε ότι «*η ElvalHalcor**βρίσκεται ενεργά στο πλευρό της τοπικής κοινωνίας, όπως έμπρακτα αποδεικνύεται με το ΚΥ Οινοφύτων», σημειώνοντας ότι: «Η ElvalHalcor μεριμνά σταθερά για τις ανάγκες της ευρύτερης περιοχής σε τομείς όπως υγεία, εκπαίδευση, πολιτισμός, αθλητισμός και υποδομές. Διατηρούμε ανοιχτή επικοινωνία με τους τοπικούς φορείς και συλλόγους, υποστηρίζοντας το σημαντικό έργο που προσφέρουν.». Κλείνοντας τη σύντομη ομιλία του, ο κ. Κουφοπάνος σημείωσε ότι: «Το οικονομικό και κοινωνικό αποτύπωμα της ElvalHalcor στην Ελλάδα ξεπερνά τις συνήθεις επιδόσεις μιας μεγάλης βιομηχανίας. Η εταιρία μας συμβάλλει σημαντικά στην τοπική επιχειρηματικότητα υποστηρίζοντας προμηθευτές της περιοχής μας καθώς και στην απασχόληση. Για το λόγο αυτό αξίζει να τονιστεί ότι το 56% του ανθρώπινου δυναμικού μας προέρχεται από την περιοχή. Δέσμευση για την* ElvalHalcor *αποτελεί η βιώσιμη ανάπτυξη, η προστασία της απασχόλησης και η κοινωνική πρόοδος.».*

Από την πλευρά της η Υπεύθυνη Συντονίστρια Επιστημονικής  Λειτουργίας του Κέντρου Υγείας Οινοφύτων, κ. Χριστίνα Μαντή, ευχαρίστησε θερμά την ElvalHalcor για τη διαχρονική υποστήριξη στο ΚΥ καθώς όπως είπε χαρακτηριστικά *«η ElvalHalcor υπήρξε αρωγός και συνοδοιπόρος στα δύσκολα χρόνια της πανδημίας».*

Η ElvalHalcor βραβεύτηκε, μεταξύ άλλων, για τη δωρεά της πιστοποιημένης πλέον αντιμικροβιακής επιχάλκωσης του ΚΥ Οινοφύτων η οποία αποτελεί πρωτοποριακή για την Ελλάδα και επαναστατική μέθοδο αντιμικροβιακής θωράκισης παγκοσμίως, γεγονός που καθιστά το Κέντρο Υγείας ένα απόλυτα ασφαλές περιβάλλον παροχής υγείας για πολίτες και εργαζόμενους. Για το θέμα μίλησε και ο κ. Πάνος Ευσταθίου, Ορθοπεδικός Χειρουργός, Επιστημονικός Σύμβουλος του Ελληνικού Ινστιτούτου Ανάπτυξης Χαλκού, ο οποίος αναφερόμενος στη λειτουργία του Κέντρου, υπογράμμισε ότι είναι ένα από τα πιο οργανωμένα στη χώρα μας. Μάλιστα επεσήμανε ότι: «*Η αντιμικροβιακή θωράκιση του Κέντρου μας δίνει τη δυνατότητα να προταθεί στο ίδρυμα Στ. Νιάρχος για τη βράβευση του για το 2025, κάτι που θα είναι μεγάλη τιμή για την περιοχή*». Επίσης ο κ. Νίκος Βεργόπουλος, Γενικός Διευθυντής του Ινστιτούτου Χαλκού εξήρε το υψηλό επίπεδο συνέργειας με το Κ.Υ. Οινοφύτων και δήλωσε ότι: «*Το Ελληνικό Ινστιτούτο Ανάπτυξης Χαλκού, μέσα από την εφαρμογή του αντιμικροβιακού χαλκού, υποστηρίζει πρωτοβουλίες με γνώμονα το κοινωνικό όφελος και είναι πάντα διαθέσιμο να συνεχίσει την επέκταση της εφαρμογής στο ΚΥ Οινοφύτων με ερευνητική μελέτη που θα αποδείξει και τη μείωση των λοιμώξεων στο Κέντρο».*

Η εκδήλωση ολοκληρώθηκε με θερμές ευχαριστίες προς όλους όσοι στηρίζουν τη λειτουργία του Κέντρου Υγείας Οινοφύτων, ενισχύοντας την παροχή ποιοτικών υπηρεσιών υγείας προς τους πολίτες του τόπου.

**Σχετικά με την ΕlvalHalcor**

Η ElvalHalcor είναι μία από τις κορυφαίες παγκοσμίως εταιρίες παραγωγής προϊόντων και λύσεων αλουμινίου και χαλκού. Η εταιρία διαθέτει πάνω από 85 χρόνια εμπειρίας και τεχνογνωσίας, ισχυρή παραγωγική βάση με 15 εργοστασιακές μονάδες και εμπορική παρουσία σε πάνω από 90 χώρες. Προσφέρει βιώσιμες λύσεις και προϊόντα σε δυναμικά αναπτυσσόμενες αγορές όπως οι συσκευασίες, οι μεταφορές, η δόμηση και κατασκευές, η θέρμανση, η ψύξη και ο κλιματισμός και οι ΑΠΕ.

[**www.elvalhalcor.com**](http://www.elvalhalcor.com)